## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

54. schôdza

Číslo: CRD-1597/2017

280

**U z n e s e n i e**

**Ústavnoprávneho výboru Národnej rady Slovenskej republiky**

**z 3. októbra 2017**

k vládnemu návrhu zákona, ktorým sa mení a dopĺňa zákon č. 98/2004 Z. z. o dani z minerálneho oleja v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov (tlač 652)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona, ktorým sa mení a dopĺňa zákon č. 98/2004 Z. z. o dani z minerálneho oleja v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov (tlač 652);

**B. o d p o r ú č a**

Národnej rade Slovenskej republiky

vládny návrh zákona, ktorým sa mení a dopĺňa zákon č. 98/2004 Z. z. o dani z minerálneho oleja v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov (tlač 652) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre financie a rozpočet.

Róbert Madej

predseda výboru

overovatelia výboru:

Ondrej Dostál

Peter Kresák

## P r í l o h a

**k uzneseniu Ústavnoprávneho**

**výboru Národnej rady SR č. 652**

**z 3. októbra 2017**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 98/2004 Z. z. o dani z minerálneho oleja v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov (tlač 652)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **K čl. I, 7. bodu**

V čl. I, 7. bode (§ 6 ods. 4) sa vypúšťajú slová „celom texte“.

Pozmeňovací návrh legislatívno-technicky precizuje novelizačný bod.

1. **K čl. I, 19. bodu**

V čl. I, 19. bode [§ 19 ods. 6 písm. a)] sa slová „sa za slová“ nahrádzajú slovami „sa za prvé slová“.

Pozmeňovací návrh legislatívno-technicky precizuje novelizačný bod.

1. **K čl. I, 25. bodu**

V čl. I, 25. bode [§ 21 ods. 8 písm. e)] sa za slová „skončil výrobu“ vkladajú slová „minerálneho oleja“.

Pozmeňujúci návrh precizuje novelizačné ustanovenie.

1. **K čl. I, 29. bodu**

V čl. I, 29. bode [§ 22 ods. 14 písm. c)] sa vypúšťa slovo „zloženia“.

Pozmeňovací návrh vypúšťa nadbytočné slovo v zmysle akceptovania legislatívnej skratky „upustenie od zábezpeky“ zavedenej v čl. I, 27. bode [§ 22 ods. 7 písm. b)].

1. **K čl. I, 30. bodu**

V čl. I, 30. bode (§ 22a ods. 1) sa za slovo „vymáhanie“ vkladá slovo „dane“.

Pozmeňujúci návrh spresňuje navrhované znenie.

1. **K čl. I, 30. bodu**

V čl. I, 30. bode (§ 22a ods. 1) sa slová „podniku na výrobu minerálneho oleja“ nahrádzajú slovami „ktorý je podnikom na výrobu minerálneho oleja,“.

Pozmeňujúci návrh štylisticky precizuje navrhované ustanovenie v zmysle platného znenia zákona (napr. § 22 ods. 11).

1. **K čl. I, 31. a 35. bodu**

V čl. I, 31. bode [§ 23 ods. 1 písm. a)] sa slovo „uvedené“ nahrádza slovom „uvedenom“ a v 35. bode (§ 24 ods. 15) sa slovo „uvedené“ nahrádza slovom „uvedeného“.

Pozmeňovací návrh gramatickej povahy.

1. **K čl. I, 36. a 45. bodu**

V čl. I, 36. bode (§ 24a ods. 4) a 45. bode (§ 25c ods. 1) sa slová „podnikom na výrobu minerálneho oleja“ nahrádzajú slovami „ktorý je podnikom na výrobu minerálneho oleja,“.

Pozmeňujúci návrh štylisticky precizuje navrhované ustanovenie v zmysle platného znenia zákona (napr. § 22 ods. 11).

1. **K čl. I, 44. bodu**

V čl. I, 44. bode (§ 25b ods. 1) sa slová „na základe platného povolenia na distribúciu, ktoré mu vydal colný úrad“ nahrádzajú slovami „na základe povolenia na distribúciu“ a v 44. bode (§ 25b ods. 4) sa slová „na základe platného povolenia na predaj, ktoré mu vydal colný úrad“ nahrádzajú slovami „na základe povolenia na predaj“.

Pozmeňovací návrh vypúšťa nadbytočné slová, vzhľadom na zavedenie legislatívnych skratiek (čl. I, 44. bod - § 25b ods. 1 a 4).

1. **K čl. I, 44. bodu**

V čl. I, 44. bode [§ 25b ods. 7 písm. a)] sa slová „pohonné látky,“ nahrádzajú slovami „minerálny olej uvedený v § 6 ods. 1 písm. a), d) a f) alebo § 7 ods. 1 a 2,“.

Pozmeňujúci návrh štylisticky precizuje navrhované ustanovenie v zmysle znenia § 25b ods. 7 písm. b) (čl. I, 44. bod návrhu zákona).

1. **K čl. I, 44. bodu**

V čl. I, 44. bode [§ 25b ods. 7 písm. b)] sa za slová „na účely oslobodené“ vkladajú slová „od dane“.

Pozmeňujúci návrh spresňuje navrhované znenie.

1. **K čl. I, 44. bodu**

V čl. I, 44. bode [§ 25b ods. 7 písm. b) a c)] sa vypúšťajú slová „podľa odseku 1“.

Pozmeňujúci návrh vypúšťa nadbytočný vnútorný odkaz.

1. **K čl. I, 44. bodu**

V čl. I, 44. bode [§ 25b ods. 7 písm. c)] sa slová „pohonných látok uvedený“ nahrádzajú slovami „minerálneho oleja uvedeného“.

Pozmeňujúci návrh štylisticky precizuje navrhované ustanovenie v zmysle znenia § 25b ods. 7 písm. b) (čl. I, 44. bod návrhu zákona), na ktoré aj explicitne odkazuje.

1. **K čl. I, 44. bodu**

V čl. I, 44. bode [§ 25b ods. 10 písm. e)] sa slovo „skončení“ nahrádza slovom „ukončení“.

Pozmeňujúci návrh zjednocuje pojmy použité v návrhu zákona s pojmami v jeho platnom znení [napr. § 11 ods. 12 písm. e), § 21 ods. 7 písm. a)].

1. **K čl. I, 44. bodu**

V čl. I, 44. bode [§ 25b ods. 14 písm. a)] sa slová „nadobudnutého, dodaného“ nahrádzajú slovami „nadobudnutého a dodaného minerálneho oleja uvedeného v § 6 ods. 1 písm. a), d) a f) alebo v § 7 ods. 1 a 2“.

Pozmeňovací návrh precizuje formuláciu povinnosti distribútora pohonných látok v zmysle znenia ďalších jeho povinností v rámci § 25b ods. 14 (čl. I, 44. bod návrhu zákona).

1. **K čl. I, 44. bodu**

V čl. I, 44. bode (§ 25b ods. 16 úvodnej vete) sa za slovo „nakupovať“ vkladajú slová „alebo inak odoberať“.

Pozmeňujúci návrh harmonizuje pojmy použité v jednotlivých ustanoveniach návrhu zákona [napr. čl. I, 44. bod - § 25b ods. 16, písm. b) a c)].

1. **K čl. I, 44. bodu**

V čl. I, 44. bode (§ 25b ods. 16 úvodnej vete) sa slová „minerálny olej v spotrebiteľských baleniach“ nahrádzajú slovami „minerálny olej v uzavretých spotrebiteľských baleniach“.

Pozmeňujúci návrh harmonizuje pojmy použité v jednotlivých ustanoveniach návrhu zákona [napr. čl. I, 44. bod - § 25b ods. 8 a ods. 18 písm. a)].

1. **K čl. I, 44. bodu**

V čl. I, 44. bode (§ 25b ods. 21) sa slová „platným povolením na distribúciu pohonných látok“ nahrádzajú slovami „povolením na distribúciu“.

Pozmeňovací návrh vypúšťa nadbytočné slová, vzhľadom na zavedenie legislatívnej skratky v čl. I, 44. bode - § 25b ods. 1.

1. **K čl. I, 50. bodu**

V čl. I, 50. bode (§ 40 ods. 9) sa vypúšťajú slová „ako v ods. 1“.

Pozmeňujúci návrh vypúšťa nadbytočné a zmätočne pôsobiace slová.

1. **K čl. I, 66. bodu**

V čl. I, 66. bode (§ 46q ods. 2 úvodnej vete) sa slová „alebo povolenia“ nahrádzajú slovami „alebo držiteľ povolenia“.

Pozmeňujúci návrh štylisticky koriguje citované ustanovenie.

1. **K čl. I, 66. bodu**

V čl. I, 66. bode (§ 46q ods. 5) sa slová „povolenie predaj“ nahrádzajú slovami „povolenie na predaj“.

Pozmeňovací návrh gramatickej povahy.

1. **K čl. I, 66. bodu**

V čl. I, 66. bode (§ 46q ods. 8) sa slová „k 31. marcu 2018“ nahrádzajú slovami „do 31. marca 2018“.

Pozmeňujúci návrh precizuje znenie prechodného ustanovenia.

1. **K čl. II, 1. bodu**

V čl. II, 1. bode (§ 14a ods. 3) sa vypúšťajú slová „ich energetický obsah“.

Pozmeňujúci návrh vypúšťa nadbytočné a zmätočne pôsobiace slová.

1. **K čl. II, 1. bodu**

V čl. II, 1. bode (§ 14a ods. 4) sa slová „ktorá príslušnom“ nahrádzajú slovami „ktorá v príslušnom“.

Pozmeňovací návrh gramatickej povahy.

1. **K čl. II, 1. bodu**

V čl. II, 1. bode [§ 14a ods. 5 písm. c)] sa slovo „ktorým“ nahrádza slovom „ktorému“.

Pozmeňovací návrh gramatickej povahy.

1. **K čl. II, 2. bodu**

V čl. II, 2. bode (§ 14a ods. 8) sa slová „až 11“ nahrádzajú slovami „až 16“.

Pozmeňovací návrh koriguje nesprávne označenie novelizovaných odsekov.

1. **K čl. II, nový bod**

V čl. II sa za bod 2, vkladá nový bod 3, ktorý znie:

„3. V § 14a ods. 15 sa slová „podľa odseku 14 písm. b) a c) a odseku 15 písm. b) a c)“ nahrádzajú slovami „podľa odseku 13 písm. b) a c) a odseku 14 písm. b) a c)“.“.

Doterajšie body sa primerane prečíslujú.

Nový bod 3 nadobúda účinnosť prvým dňom kalendárneho mesiaca nasledujúceho po kalendárnom mesiaci, v ktorom sa uverejní oznámenie Európskej komisie, ktorým rozhodla, že štátna pomoc SA.47743 (2017/PN) – Slovenská republika – Daňové zvýhodnenie pre biopalivá, je zlučiteľná s právom Európskej únie, v Úradnom vestníku Európskej únie, čo sa premietne do ustanovenia o účinnosti v čistopise schváleného zákona.

Pozmeňovací návrh koriguje vnútorné odkazy vzhľadom na zmeny vykonané v novelizovaných ustanoveniach (čl. II, 2. bod).

1. **K čl. II, nový bod**

V čl. II sa za bod 6, vkladá nový bod 7, ktorý znie:

„7. V § 16 ods. 1 písm. ab) sa slová „ods. 14“ nahrádzajú slovami „ods. 13“ a v písm. ac) sa slová „ods. 15“ nahrádzajú slovami „ods. 14“.“.

Doterajšie body sa primerane prečíslujú.

Nový bod 7 nadobúda účinnosť prvým dňom kalendárneho mesiaca nasledujúceho po kalendárnom mesiaci, v ktorom sa uverejní oznámenie Európskej komisie, ktorým rozhodla, že štátna pomoc SA.47743 (2017/PN) – Slovenská republika – Daňové zvýhodnenie pre biopalivá, je zlučiteľná s právom Európskej únie, v Úradnom vestníku Európskej únie, čo sa premietne do ustanovenia o účinnosti v čistopise schváleného zákona.

Pozmeňovací návrh koriguje vnútorné odkazy vzhľadom na zmeny vykonané v novelizovaných ustanoveniach (čl. II, 2. bod).